
	BIRŠTONO SAVIVALDYBĖS  TARYBA

	


SPRENDIMAS

DĖL LEIDIMŲ PREKIAUTI (TEIKTI PASLAUGAS) BIRŠTONO SAVIVALDYBĖS VIEŠOSIOSE VIETOSE IŠDAVIMO TVARKOS APRAŠO PAKEITIMO IR PAPILDYMO 
IR  BIRŠTONO SAVIVALDYBĖS TARYBOS 2011M. KOVO 25 D. SPRENDIMO Nr. TS-58 PRIPAŽINIMO NETEKUSIU GALIOS

2012 m. lapkričio 23 d. Nr. TS-215 

Birštonas

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 36 punktu, 18 straipsnio 1 dalimi, Mažmeninės prekybos taisyklėmis, patvirtintomis Lietuvos Respublikos Vyriausybės 2001 m. birželio 11 d. nutarimu Nr. 697 (Žin., 2001, Nr. 51-1778), Birštono savivaldybės taryba  n u s p r e n d ž i a: 

1. Pakeisti leidimų prekiauti (teikti paslaugas) Birštono savivaldybės viešosiose vietose išdavimo tvarkos aprašo, patvirtinto 2010 m. gegužės 28 d. Birštono savivaldybės tarybos sprendimu Nr. TS-90, 4.3., 4.4., 4.5. punktus ir išdėstyti juos taip:

„4.3. Tautodailininkų sąjungos narius, asmenis turinčius Tautinio paveldo sertifikatą, kulinarinio paveldo sertifikatą arba tradicinio amatininko statusą (masinio renginio metu rinkliava mažinama 80 %);

4.4. Ūkininkus, kurie prekiauja savo ūkyje (užauginta) pagaminta produkcija (masinio renginio metu vietinė rinkliava mažinama 80 %);


4.5. Švietimo įstaigų mokinius, iki 19 metų amžiaus (pagal raštišką įstaigų vadovų patvirtinimą), kurie prekiauja savo gamybos darbais (masinio renginio metu atleidžiami nuo vietinės rinkliavos);“

2. 1 punkte nurodytą aprašą papildyti 4.6. ir 4.7. punktais ir išdėstyti juos taip:


„4.6. Neįgaliuosius ir pensininkus (masinio renginio metu vietinė rinkliava mažinama 60 %);


4.7. Fizinius asmenis, kurie pateikia prašymą ir reikalingus dokumentus prekiauti Birštono savivaldybės įstaigų organizuojamų: Kalėdinio laikotarpio mugės, Vietos amatų ir rankdarbių skatinimo mugės ir Birštono savivaldybės Jaunimo klubo organizuojamo „Kalėdinio mainų turgelio“ metu (atleidžiami nuo vietinės rinkliavos)“.


3. Pripažinti netekusiu galios Birštono savivaldybės tarybos 2011 m. kovo 25 d. sprendimą Nr. TS-58 „Dėl leidimų prekiauti (teikti paslaugas) Birštono savivaldybės viešosiose vietose išdavimo tvarkos aprašo, patvirtinto Birštono savivaldybės tarybos 2010 m. gegužės 28 d. sprendimu Nr. TS-90, 4.3. punkto pakeitimo.“

 
Šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

